
ANUNŢURI 


+ În ultimele zile Dumnezeu a mai adus 
pui de creştini în lume şi în obştea noas- 
tră: Alexandru, al patrulea copil al pr. 
Sergiu şi al pre. Lavinia din Timişoara şi 
Toma (rar şi frumos nume!) al treilea 
prunc al fraţilor Andrei şi Andreia Mel- 


niczky. 


* Acum un an eram cu toţii alături de sora 
Liana asistenta, la despărţirea de soţul 
Ioan-Voicu. Mărturia ei despre starea 
bună şi ajutorul pe care îl dă familiei, de 
dincolo, ne întăreşte şi pe noi. Dumnezeu 
să-l odihnească cu drepţii! 


* Săptămâna viitoare va începe Festivalul 
Internaţional de Arta Povestirii 
(foto), cu multe evenimente şi poveşti 
pentru mici şi mari, dar şi cu ateliere de 
arta povestirii pentru profesori şi adulţi, 
ţinute de Giorgiana actriţa. 


Sub Acoperământul Maicii Domnului 


LIBRĂRIA LOGOS 


ne recomandă 


Sf. Gavriil Igoşkin 


O VEDENIE DESPRE RAI ŞI IAD 


Sf. Gavriil ne îndeamnă prin explicarea vedeniei avute de maica Ecaterina — în care sunt 
înfăţişate atât fericirea drepţilor, cât şi chinurile păcătoşilor — să vedem cerul şi Biserica 
într-un fel care să ne apropie de Dumnezeu. 

Duhul ispititor al vremii încearcă să-l atragă pe om cu ispite şi plăceri trupeşti de tot 
felul, făcându-l să uite cu totul de suflet şi de nevoile acestuia. Păcatele îi urâţesc pe oa- 
meni, ... pe când virtuțile, faptele bune şi iubirea vor dăinui veşnic în sufletul omului. 
Descrierea fericirilor Raiului ne arată că există o altă lume în care trăiesc sufletele celor 
drepţi, unde domnesc pacea şi frumuseţea. Să ajungi în acea lume e cu putinţă doar prin | 
credinţa în Domnul nostru Iisus Hristos şi printr-o viaţă evlavioasă. i 

== AIA NO 


FESTIVALUL INTERNAȚIONAL DE POVESTIRII 


= 


AGITA tm A 


A y | Î YŢ yJ | y ? 12-17 octombrie 2023 R 


ARAD, EDIȚIA A XI-A 
| '3oi, 12102023 Sâmbătă, 14.10.2023 


= 10.00 -12.00 - Parada „Personaje din povești" - centrul orașului Arad -12.00 - 13.30 - Spectacolul „Poveștile din spatele tablourilor” — 
(cu elevi din școli primare) 


Muzeul de Artă Arad - pentru copii şi părinţi 


-18.30- 20.00 - Spectacolul „Dreptul la povești & immpro" - Palatul | -19.00 - 21.30 - Spectacolul „Povești de înțelepciune" - Cafeneaua 
„Snooze Coffee” Arad - pentru tineri și adulți 
mie 


Justiţiei Arad, Sala Festivă - pentru copii și părinţi 


Vineri, 13.10.2023 Duminică, 15.10.2023 

- 8.30 - 9.30 - Spectacolul „Școala poveștilor” - Școala Gimnazială  -18.00 - 19.30 - Spectacolul „Povești la palat" - Primăria A 
„Sfântul Nicolae” Arad. „Ferdinand” - pentru copii și părinți 
- 100 - 12.00 - Spectacolul „Poveşti la muzeu” - Muzeul Orăşenesc 

Lipova- pentru copii și părinți y XE fn 
-19.00 - 20.30 - Spectacolul „Povești de Noapte Bună” - Biblioteca 
Judeţeană „Alexandru D. Xenopol" Arad - pentru copii și părinți 


;. 
» 


ŞTIRI 


+ Mitropolia de Leros, Kalymnos şi Astypalaia a anunţat marţi canoni- 
zarea Maicii Gavrilia Papaianni, o monahie de origine greacă, care a 
desfăşurat o bogată activitate misionară şi filantropică. Mitropolia are în 
jurisdicție mănăstirea închinată Sfinţilor Arhangheli din Insula Leros, 
unde maica a trecut la Domnul şi unde a fost înmormântată. (sursa: ba- 
silica.ro) 


* În Parohia Arad Bujac s-a deschis o şcoală catehetică pentru toţi 
tinerii ortodocşi — şi în special pentru cei cu inima tânără —, dornici de 
formare duhovnicească. Programul şcolii va fi săptămânal, duminică de 
la ora 17. Proiectul a debutat cu participarea și implicare tinerilor stu- 
denţi şi elevi din A.S.C.O.R Arad. (sursa: arhiepiscopiaaradului.ro) 


+ PS Ambrozie, Episcopul Giurgiului, a oficiat săptămâna trecută prima 
Sfântă Liturghie în noua mănăstire „Acoperământul Maicii Dom- 
nului” din Bolintin Vale, judeţul Giurgiu. Mănăstirea de maici des- 
chisă este a zecea mănăstire din cuprinsul Episcopiei Giurgiului. (sursa: 
basilica.ro) 


O VEDENIE, DESPRE 


Li mmm Maia 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă 


Numărul 32 (CXLV) 


Sfinţii săptămâni 


D 8- DUMINICA A 20-A DUPĂ 
RUSALII (Învierea fiului vădu- 
vei din Nain); Sf. Cuv. Pelaghia; 
Sf. Cuv. Taisia; Sf. Cuv. Alexie 
Carpatinul 


L 9 - Sf. Apostol Iacob al lui Al- 
feu; Sf. Cuv. Andronic şi Atana- 
sia; Sf. şi Drepţii Avraam şi Lot; 
Sf. Sf. Me. Dionisie (primul 
episcop al Parisului) - ULEI 


M 10 - Sf. Me. Evlampie şi 


la Optina 
Mărturisitor Pr. loan Bărdaş (1997) 


Mi 11 - Sf. Apostol Filip diaco- 
nul; Soborul Sf. Stareţi de la 
Optina; Sf. Părinţi de la Sinodul 
VII Ecumenic (Niceea, 787); Sf. 
Cuv. Leonid de la Optina 


JJ 12 - Sf. Me. Prov, Tarah şi An- 
dronic; Sf. Me. Dismas tâlharul; 
Sf. Cuv. Simeon Noul Teolog; Sf. 
Cuv. Cosma de Maiuma; Sf. Chi- 
ril de la Bezdin 

Mărturisitor Ion Ioanid (2003) 


V 13 - Sf. Mc. Carp, Agatador, 
Papil şi Agatonica; Cuviosul 
Gherontie cel nebun pentru 
Hristos, de la Tismana (2018) 


S 14 - Sf. Cuv. Parascheva de la 
Iaşi; Sf. Me. Nazarie, Ghervasie, 
Protasie și Chelsie 


DR ai m re ea dr mda 


i? 8 octombrie 2023 


Arhim. Paulin Lecca 


CURAJUL 


nostru cel de 
toate zilele 


G G Luptându-ne cu omul rău, noi nu facem decât 
să intensificăm răul, molipsindu-ne şi noi de 
răul vrăjmaşului nostru 


„Curajul este de mai multe feluri. Dar cel mai primejdios dintre toate 
— spunea păgânul împărat Tiberius — este îndrăzneala oamenilor care 
nu au nimic de pierdut. ” 


A nu avea nimic din cele materiale sau a nu fi legat de ele, a nu fi stăpâ- 
nit de nicio patimă, a socoti bunurile trecătoare drept nişte gunoaie, a fi 
cu ochii ţintă la viaţa de dincolo, a iubi din tot sufletul pe Iisus — iată în 
ce constă puterea subiectivă a creştinilor care i-au biruit pe păgâni. 

Şi dacă, pe deasupra, se mai adaugă disprețul faţă de 
moarte, bucuria de a suferi pentru Hristos şi dorul nestă- 
pânit pentru a trece în viaţa de dincolo, atunci, într- 
adevăr, virtuțile creştine, armele de care vorbeşte Sf. Ap. 
Pavel şi puterea Duhului Sfânt care le pătrunde ca un 
foc, devin de nebiruit. 


Mai mult: cea mai formidabilă victorie din lume 
nu se poate obţine decât prin smerita moarte de 
pe Cruce. Așa a biruit Iisus lumea, aşa au biruit sfinţii 
pe diavol şi împărăţiile lumii şi numai aşa putem birui şi 
noi pe vrăjmaşii noştri văzuţi şi nevăzuțţi. 


Știm că „cuvântul Crucii pentru cei ce pier e nebunie, 
pentru noi, însă, cei ce ne mântuim, este puterea lui 
Dumnezeu” (I Cor. 1, 18). De bună seamă: pentru cei ce 
pier în păcatele lumii e o nebunie ca Atotputernicul Cre- 
ator să moară răstignit între doi tâlhari; e o nebunie ca 
cel ce a fost lovit peste obrazul drept să întoarcă şi pe cel 
stâng; e o nebunie să ierţi şi să iubeşti pe vrăjmaşii tăi. 
Dar pentru noi, cei ce ne mântuim, este cea mai mare 
putere din lume. 


Însă unde îşi găseşte explicaţia această nemaipomenită 
forţă de răsturnare a răului din lume? Credem că numai 
în faptul simplu ca lumina zilei ce ni se descoperă în scri- 
erile sfinte. Şi anume: „Lupta noastră nu e împotriva 


Versuri 

La anii răst 


Traian Dorz 


La anii răstignirii, când am intrat în beznă, 
Eroic, dar cu suflet naiv şi neprecis, 

Lucea cătuşa pusă la mână şi la gleznă, 
Dar ochii şi-Adevărul purtau umbriri de vis. 


Urcuşul greu şi crâncen prin anii duri de după, 
Mi-au dăltuit un suflet mai mătur şi mai clar, 
Căci bând singurătatea c-o preaamară cupă, 
I-am fost deschis iubirii prea slobod stăvilar. 


Trăind prea fără oameni o lume-nchipuită, 
Nu cunoscusem fiara sub zâmbetul senin, 
Cum să pricep că poate chiar mâna miluită 
Să-ntoarcă bunătăţii tăişul cu venin? 


sângelui şi a trupului”, deci nu împotriva oamenilor care 
sunt fraţii noştri, ci „împotriva uneltirilor diavolului, 
împotriva duhurilor răutăţii, răspândite în văzduhuri”. 
Din Sfânta Scriptură, din scrierile Sfinţilor Părinţi şi din 
Vieţile Sfinţilor se vede lămurit că oamenii lumii 
cu care ne războim nu sunt decât nişte 
sărmane marionete, mai mult sau mai 


puţin conştiente, mânuite de nevăzutul dumnezeu 
al întunericului şi al minciunii. 


Luptându-ne cu omul rău, noi nu facem decât să intensi- 
ficăm răul, molipsindu-ne şi noi de răul vrăjmaşului nos- 
tru. Dar prin Cruce şi prin armele lui Dumnezeu, noi ţin- 
tim, ca şi David, nu în gloata de filisteni, ci în uriaşul Go- 
liat, iar după prăbuşirea acestuia se prăbuşesc implicit 
armate întregi de vrăjmaşi văzuţi. 


Iată de ce curajul, eroismul şi biruinţa Sfântului Antonie 
cel Mare, de pildă, care s-a luptat direct cu Goliatul nevă- 
zut al filistenilor din iar, este, atât ca metodă de luptă, 
cât şi ca victorie finală, infinit mai mare decât curajul, 
eroismul şi biruinţa unui biet Napoleon care își plângea 
neputinţa şi înfrângerea, de aici şi de dincolo, în insula 
Sf. Elena. 


Dar anii încercării prin foc şi rugăciune 
Mi-au ars pe veci perdeaua naivelor vederi 
Și, strâns lângă frumseţea sfințeniei străbune, 
I-am juruit depline rămasele puteri. 


Descoperind Lumina de Dincolo de Fire, 

În tainele din duhuri şi oameni am pătruns 
Şi-atunci cărări şi fapte mi-au prins să se deşire 
Sub înţelesul tainic ce-n toate zace-ascuns. 


„.. La anii învierii când am ieşit din beznă, 
Despovărat de fumuri, de neguri şi-amăgiri, 
Cătuşa ruginise la mână şi la gleznă, 

Dar ochii şi-Adevărul purtau cereşti luciri. 

Ce-i lipsește 
unei MAME? 


Dana-Genevieva 


Poem dedicat tuturor mamelor care s-au simțit mă- 
car o dată ”ca o fântână secată.” 


La finalul unei zile lungi şi grele 
Dictate de picioruşele neobosite şi toanele nebănuite ale copiilor, 
Cu vase care stau să fie adunate şi mormane de haine care aşteaptă să fie împăturate, 
Cu duşumele pururi lipicioase şi mese nestrânse pe sub care zac linguriţe, jucării şi firmituri rămase, 
Cu flori neudate, haine necălcate, covoare neaspirate, aşternuturi neschimbate, 


gânduri împrăştiate şi planuri amânate. 


La finalul unei zile lungi şi grele, 
În care rămâi în urmă cu zile de naştere, mesaje, facturi, ştiri, noutăţi... şi cu o parte nerostită din tine, 
În care oboseala acoperă bucuria şi neputinţa învinge dorinţa, 
În care te urmăreşte la tot pasul, neistovită, vina: 
Vina faţă de copii, faţă de soţ... şi faţă de acea parte nerostită care acum strigă la tine din tine, 


cu aceeaşi furie cu care ai strigat şi tu la ei toți. 


La finalul unei astfel de zile lungi şi grele, 
Ce-i lipseşte unei mame? 
Hrană, somn, mângâiere, libertate? 


Poate. Dar mai înainte de toate: 
Să se ierte pe sine. 
Nu ca un gest de absolvire de păcate, ci ca un act de curaj şi de iubire faţă de sinele său obosit, 
ca mâine să o poată lua de la capăt 


cu credința nesecată, dragostea neîmpuţinată şi nădejdea nebună a unui început bun. 


Bun eşti, Doamne, ajută nevredniciei mele! 

Părintele SERAFIM ROSE, 
așa cum l-am cunoscut 


Cele de mai jos sunt câteva gânduri despre părintele 
Serafim Rose, aşa cum l-am cunoscut ca om şi duhovnic. 


Se trăgea dintr-o familie de americani din California, 
fără nicio rădăcină ortodoxă. Din adolescenţă a fost dez- 
amăgit de religia protestantă a mamei sale şi, înzestrat 
cu o minte sclipitoare, a început să caute adevărul. Era 
sigur că există un adevăr absolut şi că acesta se află în 
Dumnezeu. După ani de încordată şi chinuitoare căutare 
a adevărului în ştiinţă, filosofie, budism, hedonism, 
Dumnezeu i-a deschis inima spre credinţa ortodoxă. 


În Duminica Fiului risipitor a anului 1961 a fost primit 
în Biserica Ortodoxă. Dorinţa lui a fost de a se retrage 
într-o mănăstire pentru a cultiva cele două mari virtuţi 
la care ţinea: dragostea de Dumnezeu prin despătimire 
şi dragostea de aproapele prin lucrarea misionară de 
tipărire a cărţilor ortodoxe în rândul americanilor. Pen- 
tru aceasta a fost cumpărat un loc izolat din Munţii Cali- 
forniei, Platina, şi acolo a înfiinţat cu prietenul său o 
mănăstire în anul 1968. 


În 1976 am fost prima dată la Platina, cu o prietenă. Am 
remarcat de la început că păr. Serafim depăşise barierele 
naţionale ale Ortodoxiei diferitelor popoare şi se concen- 
tra exclusiv pe Hristos, Căruia Ii dăruise cu totul mintea 
şi inima sa, propovăduind Evanghelia. 


Am revenit apoi regulat şi pot spune că am avut bucuria 
de a-l cunoaşte pe păr. Serafim îndeaproape în ultimii 6 
ani ai vieţii sale, căci m-am mutat în apropierea mănăs- 
tirii. 

Iată primele mele impresii, care nu se vor schimba de-a 
lungul timpului: mai întâi trebuie spus că era un că- 
lugăr adevărat -— tăcut, serios, rezervat, foarte con- 
centrat, deplin dedicat vieţii şi lucrării din mănăstire, 
slujbelor şi misiunii sale de editor de texte ortodoxe. 


Mary Mansour 


În acelaşi timp, era uşor de abordat de către ceilalţi şi 
intra cu bucurie în vorbă cu oricine dorea aceasta pentru 
chestiuni duhovniceşti. Avea o minte limpede şi riguroa- 
să, ajutată de vastele sale cunoştinţe din toate domeniile. 
Deşi era un erudit, vorbea cu fiecare om la nivelul său. 
Mi-l amintesc ca pe un foarte bun ascultător, mai ales 
faţă de probleme adolescenților şi tinerilor. 


Deşi suferea de anemie şi alte boli, păr. Serafim părea 
întotdeauna plin de energie, mergea cu paşi mari, iar în 
pauzele dintre lucrările sale intelectuale îi plăcea să taie 
lemne sau să lucreze în grădină. 


Ce m-a impresionat în mod deosebit la păr. Serafim a 
fost intensitatea cu care trăia fiecare clipă 
şi sentimentul de pace interioară pe care îl lăsa celorlalţi. 
Era mulţumit întotdeauna şi se purta cu căldură faţă de 
ceilalți, deşi mereu serios. Era o mare bucurie să te afli 
în preajma sa. 


Condiţiile de viaţă la mănăstire erau aspre, fără apă cu- 
rentă; iarna, zăpada era topită pentru a fi folosită ca apă, 
iar vara adunau apa de ploaie într-o cisternă, în rarele 
zile cu ploi. Erau mereu ameninţaţi de incendiile din 
pădure. După câţiva ani în care au dus o viaţă aşa de 
grea, nişte donatori binevoitori au strâns bani şi a fost 
săpată o fântână. 


La Platina se foloseau lămpi cu petrol şi lumânări, iar 
generatorul de curent era destinat doar tipografiei. În 
fiecare seară, după slujbă şi rugăciunea comună, păr. 
Serafim stătea în uşa bisericii şi îi întreba pe toţi vieţui- 
torii dacă au destul petrol, lumânări şi lemne de foc. 
Grija de celălalt era o însuşire specială a păr. Sera- 
fim. În primii ani, biserica nu a avut o sobă, iar mâinile 
sale se făceau vinete de frig la slujbe. Nu s-a plâns nicio- 
dată. 


Păr. Serafim preţuia mult că mănăstirea era izolată (cel 
mai apropiat oraş era la o oră de mers cu maşina, iar 
până la San Francisco se făceau 4 ore). Vizitatorii era 
puţini, mai ales iarna când mănăstirea rămânea înzăpe- 
zită cu săptămânile. Ca monah, păr. Serafim prefera un 
contact minim cu lumea. În puţinele dăţi când trebuia să 
meargă în oraş, el mă ruga să-l duc cu maşina mea 
(poate şi pentru că eram tăcută din fire). Deşi era şofer el 
însuşi, cred că dorea să folosească timpul pentru rugă- 
ciune şi meditaţie. Acum îmi pare rău că nu am profitat 
de aceste drumuri pentru a-i pune întrebări, dar atunci 
mi se părea că nu se cuvine. Păr. Serafim nu vorbea ni- 
ciodată despre sine. Părea că s-a născut monah... 


(va urma) 

Pirintele Ioan Bărdaş s-a născut pe 
16 decembrie 1913, în localitatea 
Inand, din judeţul Bihor, părinţii 
fiind ţărani. Dovedindu-se cu apleca- 
re spre carte, a terminat, în 1942, 
Academia Teologică Ortodoxă din 
Oradea. „Am fost hirotonit la Beiuş, 
în anul 1942, de către Episcopul Ni- 
colae Popoviciu”, mărturisea pr. 
Ioan Bărdaş. 


Prima experienţă carcerală a 
avut-o în anul 1939, când este reţi- 
nut pentru 4 zile, fiind acuzat că ar fi 
distribuit manifeste legionare. A 
doua reţinere are loc în septem- 
brie 1940, în primele zile după ceda- 
rea Ardealului. 


„Eram în poziție în apărarea fronti- 
erei de vest. Făceam parte din Divi- 
zionul 2 al Regimentului 33 Artilerie 
din Oradea. ... Era prin august 
1940, când cineva de la transmisi- 
uni a anunţat că s-a cedat Ardealul. 
Ascultam înmărmuriţi pe unde va 
trece linia de demarcaţie Oradea — 
Felix — Salonta... . Ne-am demobili- 
zat şi ne-am dezechipat. M-am în- 
tors la Oradea să-mi întâlnesc fami- 
lia, dar toţi erau plecaţi. M-au bă- 
gat la beci, împreună cu alții, prin- 
tre coloane de jandarmi care loveau 
cu pumnii, cu cizmele şi mai vârtos 
cu patul puştilor, zicând: <Budos 
olah! Nici izmene pe ei nu au>”, îşi 
amintea părintele Ioan Bărdaş. Este 
eliberat la scurt timp de către autori- 
tăţile maghiare şi reuşeşte să se refu- 
gieze în partea românească, la Beiuş. 


A preluat parohia din Groșşeni, 
judeţul Arad, de unde, imediat 
după instalarea guvernului Petru 
Groza (6 martie 1945), alături de alţi 
intelectuali din sat, a fost ridicat şi 
internat în lagărul de la Tărca- 
ia. Acolo, părintele Bărdaş a stat 
închis timp de două luni „într-o se- 
milibertate, prin grădină, prin curte 
şi chiar prin sat”. Chiar dacă dor- 


MaxiMina 


Martirii neamului 


Părintele loan Bărdaș 


din Bihor 


meau pe jos, pe fân şi pe paie, dimi- 
neaţa, cei privaţi de libertate se pu- 
teau spăla la fântâna din curte, după 
care fiecare îşi „făcea momentul lui 
duhovnicesc”. Apoi a fost transferat 
la Caracal, unde erau închişi şi alţi 
preoţi din Arad, între care pr. Ilarion 
Felea. 


Revenit acasă, în 1946, părintele 
Ioan Bărdaş a fost transferat într-o 
altă parohie din Arad, Sălişte de Be- 
liu. După alegerile din 1946, în zonă 
se constituie un grup de rezisten- 
ţă. Primele discuţii pe marginea înfi- 
inţării unei „organizaţii de rezistenţă 
secretă, al cărei fir să meargă pe va- 
lea Crişului Alb”, părintele Bărdaş le 
-a avut cu fraţii Stănescu, de la Bu- 
cureşti, unul avocat şi celălalt ofițer 
aviator. Organizaţia va începe să 
funcţioneze din 1947, numele ei fiind 
„Horea, Cloşca şi Crişan”, iar printre 
membri se număra un inspector şco- 
lar (Ioan Blăgăilă), învățătorul din 
Beliu (Aurel Leucuţa), dar şi 30 de 
ţărani din zonă. 


În cursul lunii mai a anului 1948, 
Ioan Bărdaş a fost înştiinţat că se 
află pe lista de arestaţi, moment în 
care ia drumul Munţilor Codrului. 
„Din ziua aceea n-am mai dor- 
mit acasă, ci prin sat, pe la ve- 
cini, şi aşa am rămas fugar pe 
la poalele munţilor”. 


Însă, pribegia părintelui a fost 
curmată în ziua de 14 septembrie 
1951, odată cu arestarea sa. „Eram la 
Simion Valea, din Groşeni, sălăşlu- 
ind în podul grajdului. ... M-au di- 
buit pentru că un pădurar m-a ur- 
mărit şi m-a denunţat.” 


A fost transportat direct în celulele 
întunecate ale Securităţii din 
Arad, acolo unde a stat încarcerat 
până în august 1952. Ziua nu avea 
voie să se lungească în pat, iar an- 
chetele se desfăşurau cu „pumni bine 
plasați” sau cu şantaj. Părintele po- 


vestea că făcuse o pneumonie şi a 
cerut medicamente, însă primirea 
lor a fost condiţionată de oferirea de 
informaţii de care aveau nevoie. 


După 11 luni a fost mutat la Peniten- 
ciarul din Arad, unde a cunoscut 
pentru prima dată celula de pedeap- 
să, „neagra”. Aceasta era o celulă 
„complet goală”, unde deţinutul era 
ţinut cu picioarele în apă. Pentru a se 
salva, părintele a reuşit să desprindă 
o cărămidă din zid, astfel, fie a stat 
într-un picior, fie în celălalt, timp de 
mai multe ore. Prin octombrie 1952, 
va fi mutat la Penitenciarul Timişoa- 
ra, în vederea judecății. Aici, deţinu- 
ţii politic erau „slabi şi descărnați, 
ca nişte schelete vii. Șoldurile noas- 
tre erau nişte plăgi vinete-albăstrui 
de atâta tăvăleală pe rogojini şi 
duşumea. Mâncarea era atât cât să 
nu se desfacă sufletul pe trup”. 


În 1953 a fost condamnat la 20 de 
ani temniţă grea, fiind închis pes- 
te 12 ani, până la eliberarea deţinuţi- 
lor politici din 1964. A trecut prin 
temniţele de la Jilava, Capul Midia, 
Aiud, Gherla. 


Eliberat din închisoare, îl vor aştepta 
alte lovituri. Soţia sa, Victoria Vişo- 
van, cu care avea băieţi gemeni şi o 
fiică, a divorţat de el şi s-a recăsăto- 
rit. In plus, Consistoriul Eparhial al 
Episcopiei Ortodoxe Române Ora- 
dea a emis o sentinţă prin care Ioan 
Bărdaş alături de alţi trei preoţi, a 
fost oprit de la săvârşirea lucrărilor 
sfinte pe un timp egal cu timpul de 
detenţiune specificat în sentinţele de 
condamnare. 


La 1 mai 1965 este angajat contabil la 
Centrul eparhial din Oradea. La 
puţin timp este reintegrat în slujire 
ca preot la Călacea, judeţul Bihor. În 
1970 se transferă la Inand, judeţul 
Bihor. A fost permanent şicanat de 
Securitate. La 10 decembrie 1997 a 
trecut la cele veşnice. 

ECUMENICE 


6. Constantinopol 


A 
Ia sec. VII, Imperiul Roman de Răsărit a trebuit să facă 


faţă ascensiunii Islamului. Rapiditatea cu care aces- 
ta avansa era uluitoare: a cucerit Siria, Palestina şi Egip- 
tul în doar 50 de ani, apoi toată Africa de Nord şi a ajuns 
în Spania, silind Europa occidentală să lupte pentru su- 
pravieţuire în bătălia de la Poitiers. Vechile imperii nu 
mai erau capabile să reziste avansului Islamului. Imperi- 
ul Bizantin şi-a pierdut o mare parte din teritoriile răsă- 
ritene, printre acestea fiind şi cele pe care se aflau patri- 
arhatele Ierusalimului, Antiohiei şi Alexandriei. Con- 
stantinopolul rămăsese acum fără rival, dar nu a mai 
scăpat niciodată de atacurile musulmanilor. Creştinăta- 
tea a supravieţuit, însă cu dificultate. 


La un secol aproape după Sinodul de la Calcedon, dato- 
rită faptului că populaţia care nu a îmbrăţişat hotărârile 
şi a rămas monofizită era la extremităţile imperiului, 
Împăratul Heraclius s-a confruntat cu infidelitatea aces- 
tor populaţii față de Imperiul Bizantin, perşii pătrun- 
zând practic în interiorul imperiului și cucerind toate 
teritoriile ocupate de populaţia aceasta monofizită. 
Atunci el a găsit o soluţie de compromis pentru a-i uni 
pe monofiziţi cu ortodocşii îmbrăţişând o învățătură 
greşită din Egipt, numită monotelită, care arăta că 
în Persoana Mântuitorului lisus Hristos ar exista o sin- 
gură voinţă, o singură lucrare. 


Împotriva acestei formulări a reacţionat Sf. Sofronie 
atunci, stareţ al mănăstirii Sf. Teodosie din Palestina. EI 
vedea în această formulare periclitată mărturisirea 
despre adevărata existenţă umană a lui Hristos 
şi a gândit că trebuie să fie mărturisite două voințe şi 
două lucrări ale lui Hristos, una dumnezeiască şi una 
omenească. 


Problema şi persoanele care au fost iniţial implicate în 
ea ne sunt cunoscute şi din Acatistul SF. MAXIM 
MARTURISITORUL (580-662). Vreme de mulţi ani 
Sfântul s-a luptat pentru Ortodoxie fără vreun sprijin 
bisericesc „mai înalt", în timp ce patriarhiile Răsăritului 
(Serghie şi Pir fiind patriarhi) şi Roma primiseră erezia 
sub presiunea împăratului monotelit Constant al II-lea. 
Sf. Maxim a numit erezia „o boală cu care Serghie, în 
diverse forme, a infectat totalitatea (episcopilor) şi a 
umplut sfânta Biserică de cea mai rea stricăciune”. El a 
străbătut pământul şi marea pentru a arăta care e cre- 
dinţa adevărată, de la Constantinopol până la Roma, 
unde a avut o contribuţie decisivă în Sinodul convocat de 
ortodoxul papă Martin împotriva monotelismului. Sfân- 
tul Maxim a fost arestat şi a murit în exil în Laziki 
(Georgia de azi). 


Despre Sf. Maxim, care a stat singur împotriva întregii 
„biserici oficiale”, s-a spus că „este greu să se găsească 
un alt teolog care să fi influenţat mai mult mersul teolo- 
giei”. 


Bhei<g 
Adei 

Pătimirea Sf. Maxim, în Cronica Manasieva, Bulgaria, sec XIV 


În anul 680, împăratul Constantin al IV-lea Pogonatul 
a avut înţelepciunea să convoace un sinod ecumenic 
pentru a înlătura erezia monotelită. Pe parcursul celor 
18 şedinţe ale Sinodului (din care 12 au fost conduse 
personal de către împăratul Constantin) s-a încercat o 
reconciliere între Biserica Ortodoxă şi Biserica Apusea- 
nă. La Sinodul al VI-lea au participat 174 de episcopi, 
dar si preoti si monahi luminati. 


Sinodul a decretat că Hristos a avut atât voinţă divină 
cât şi voinţă umană, corespunzător celor două firi ale 
sale (divină şi umană); s-a reafirmat astfel doctrina 
adoptată la Sinodul IV Ecumenic de la Calcedon din anul 
451. Aceasta a rezolvat controversa privind monotelis- 
mul. Acţiunile Sinodului au contribuit la promovarea 
unui sentiment de unitate între cele două biserici şi la 
încercarea de a le aduce mai aproape decât fuseseră în 
ultimii ani. 


Deşi sinodul a durat mai mult decât celelalte Sinoade 
Ecumenice, acesta nu a emis nici un canon. După o 
vreme, pentru a îndrepta acest neajuns, a fost convocat 
un nou sinod la Constantinopol în anii 601-692, care s- 
a ţinut în sala Trulan a palatului imperial numindu-se 
Sinodul Trulan. Deoarece acest sinod a fost o comple- 
tare, s-a numit şi "sinodul quinisext" sau al "cinci- 
şaselea" ecumenic. Cele 102 canoane date de acest sinod 
au căutat să reglementeze diferite aspecte ale disciplinei 
şi ritului bisericesc. Sinodul Trulan a întărit hotărârile 
dogmatice şi canoanele apostolice şi ale Sinoadelor ecu- 
menice de până atunci, precum şi ale mai multor sinoa- 
de locale și ale unor Părinţi bisericeşti; s-a oprit pictarea 
Mântuitorului în chip de miel; s-a condamnat celibatul 
clerului admis de Biserica romană, precum şi practica 
apuseană de a mânca brânză, lapte şi ouă în Postul Ma- 
re. 


Biserica Ortodoxă îi pomeneşte pe Sfinţii Părinţi de la 
Sinodul al VI-lea Ecumenic la 23 ianuarie şi în a 9-a du- 
minică după Rusalii. 

Rugăciunea lui lisus 


Sf. Teofan Zăvorâtul 


Aveţi dorinţa de a învăţa rugăciunea lui Iisus. Dumne- 
zeu să vă binecuvânteze! Însă lucrarea rugăciunii lui Ii- 
sus nu este rugăciune neîncetată, ci numai un ajutor 
pentru a ajunge la ea. Rugăciunea neîncetată este darul 
harului şi pentru aceasta trebuie să ne rugăm: 
„Doamne, dăruieşte-mi mie să mă rog 
Ţie neîncetat!" 


Rugăciunea aceasta nu constă în cuvinte, ci în trăirea 
neîncetată pentru Dumnezeu. De această trăire tre- 
buie să ne îngrijim şi pe ea s-o aprindem. 


Vi s-a întâmplat, desigur, ca uneori să vă doriţi în chip 
nestăpânit să vă rugaţi lui Dumnezeu. Aduceţi-vă aminte 
ce aveaţi în suflet în acele momente şi străduiţi-vă de 
fiecare dată, când vă aşezaţi la rugăciune, să reproduceți 
acea trăire în suflet şi aşa să vă rugați lui Dumnezeu cu 
rugăciunea lui Iisus. Această reproducere va deştepta 
rugăciunea lui Iisus, iar rugăciunea aceasta va sprijini 
acea stare de rugăciune. În aceasta constă tot secretul 
izbândei în săvârşirea rugăciunii lui Iisus. Puterea nu 
stă în cuvinte, ci în această trăire. 


Pentru îndeletnicirea cu rugăciunea lui Iisus stabiliţi 


anumite momente, diferite de cele în care vă să- 
vârşiţi rugăciunile de dimineaţă şi de seară. De exemplu, 

de două ori înainte de masă, de două ori după masă, de 
fiecare dată făcând o sută de „Doamne Iisuse..." cu meta- 
nii mici, la bobiţele mici şi mari, la bobiţele mari ale me- 
tanierului. Rânduindu-vă astfel, veţi săvârşi rugăciunea 
în fiecare zi, fără să căutaţi vreo scuză pentru a nu o face. 


Când vă aşezaţi la rugăciune, îndată să vă aduceţi 
aminte că Domnul este aproape şi vede, şi 
aude, şi doreşte să vă dea ceea ce vă este spre mântuire. 


Statornicia în împlinirea rugăciunii este principala 
condiţie a izbândei. Izbânda nu apare dintr-odată. Pen- 
tru aceasta trebuie luni şi ani. De aceea nu are rost să 
deznădăjduiţi în ceea ce priveşte izbânda, dacă nu apar 
imediat roadele ostenelii. 


Nu trebuie să umpleţi pântecele cu mâncare, lăsaţi să se 
simtă golul acolo; şi somnul nu trebuie să-l îngăduiţi 
prea mult. Nu trebuie să îngăduiţi nici distracţiile, râsul 
şi glumele. Purtaţi-vă întotdeauna ca şi cum v-aţi afla în 
prezenţa Împăratului. 


Dacă veţi face totul cu atenţie, lucrarea însăşi vă va în- 
văţa multe. 


Nu analiza faptele oamenilor, nu judeca şi nu spune: „De ce e aşa, pen- 
tru ce e aceasta?“. Mai bine spune în sinea ta: „Dar ce treabă am eu cu 
ei? Nu eu trebuie să răspund pentru ei la înfricoşătoarea judecată a lui 
Dumnezeu“. Îndepărtează-ţi fiecare gând de la judecarea faptelor oa- 
menilor şi roagă-te cu sârguință lui Dumnezeu, ca El singur să te ajute 


în acest lucru. 


SF. AMBROZIE DE LA OPTINA 


